ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
اہم خریف فصلوں کی بوائی کا علاقہ گزشتہ سال اسی مدت کے دوران بوائی کے علاقے سے زیادہ ہے
تلہن، موٹے اناج اور دالوں اور کپاس کی بوائی کے علاقے میں زبردست اضافہ
نئی دہلی، 19 جون 2020، ملک میں یکم جون 2020 سے 18 جون 2020 تک کی مدت کے دوران 108.3 ایم ایم بارش ہوئی ہے جبکہ عام طور پر 82.4 ایم ایم بارش ہوتی ہے۔ خریف کی فصلوں کی بوائی کے علاقے کی تفصیل درج ذیل ہے۔
- چاول: خریف چاول کے تحت 10.05 لاکھ ہیکیٹئر علاقہ کور کیا گیا جبکہ گزشتہ سال اسی مدت کے دوران 10.28 لاکھ ہیکٹیئر علاقے کو کور کیا گیا تھا۔
- دالیں: دالوں کے تحت 4.58 لاکھ ہیکیٹئر علاقہ کور کیا گیا جبکہ گزشتہ سال اسی مدت کے دوران 2.22 لاکھ ہیکٹیئر علاقے کو کور کیا گیا تھا۔
- موٹے اناج: موٹے اناج کے لئے تقریباً 19.16 لاکھ ہیکیٹئر علاقہ کور کیا گیا جبکہ گزشتہ سال اسی مدت کے دوران 7.83 لاکھ ہیکٹیئر علاقے کو کور کیا گیا تھا۔
- تلہن: تلہن کے تحٹ تقریباً 14.36 لاکھ ہیکیٹئر علاقہ کور کیا گیا جبکہ گزشتہ سال اسی مدت کے دوران 1.63 لاکھ ہیکٹیئر علاقے کو کور کیا گیا تھا۔
- گنا: گنے کے تحت تقریباً48.63 لاکھ ہیکیٹئر علاقہ کور کیا گیا جبکہ گزشتہ سال اسی مدت کے دوران 48.01 لاکھ ہیکٹیئر علاقے کو کور کیا گیا تھا۔
- جوٹ اور میسٹا: جوٹ اور میسٹا کے تحت تقریباً 5.78 لاکھ ہیکیٹئر علاقہ کور کیا گیا جبکہ گزشتہ سال اسی مدت کے دوران 6.08 لاکھ ہیکٹیئر علاقے کو کور کیا گیا تھا۔
- کپاس: کپاس کے تحت تقریباً 28.77 لاکھ ہیکیٹئر علاقہ کور کیا گیا جبکہ گزشتہ سال اسی مدت کے دوران 18.18 لاکھ ہیکٹیئر علاقے کو کور کیا گیا تھا۔
Please click the link for details of area coverage under Kharif crops as on 19.06.2020.
۔۔۔۔۔۔۔۔۔۔۔
م ن۔ ا گ۔ن ا۔
U-3379
(Visitor Counter : 114
وزیراعظم کا دفتر
ہم مشترکہ طور پر ،ہند۔بنگلہ دیش دوستی کے قیام کے اپنے 50 سال مکمل ہونے کو یاد کررہے ہیں اور جشن منارہے ہیں:وزیر اعظم
وزیر اعظم جناب نریندر مودی نے کہا کہ ہم مشترکہ طور پر ،ہند۔بنگلہ دیش دوستی کے قیام کے اپنے 50 سال مکمل ہونے کو یاد کررہے ہیں اور جشن منارہے ہیں ۔
وزیر اعظم نے اپنے ٹویٹ پیغام میں کہا:
آج ہندوستان اور بنگلہ دیش میتری دوس کا جشن منارہے ہیں ۔ ہم مشترکہ طور پر ،ہند۔بنگلہ دیش دوستی کے قیام کے اپنے 50 سال مکمل ہونے کو یاد کررہے ہیں اورجشن منارہے ہیں۔میں عزت مآب شیخ حسینہ کے ساتھ کام کرنے کے سلسلے کو جاری رکھنے اور ہمارے رابطوں کو مزید توسیع دینے اور گہرا کرنے کی امید کرتا ہوں۔
ماحولیات، جنگلات اور موسمیاتی تبدیلی کی وزارت
آب و ہوا میں منفی تبدیلی میں کمی لانے کے اقدامات
جنگلاتی علاقوں میں شجرکاری ریاستوں اور مرکزی خطوں کے جنگلات کے محکموں کے ذریعہ منظور شدہ ورکنگ پلان کے مطابق کی جاتی ہے۔ اس میں اُن علاقوں کا احاطہ نہیں کیا جاتا جہاں جنگلات کے حقوق سے متعلق ایکٹ مجریہ 2006 کے تحت جنگلات کے انفرادی حقوق جاری کئے گئے ہیں۔ جہاں کہیں کمیونٹی فاریسٹ رائٹس  منظور شدہ ہیں وہاں منظور شدہ ورکنگ منصوبوں اور مائیکرو منصوبوں کے مطابق مقامی برادریوں سے صلاح و مشورہ کر کے شجرکاری اور دیگر سرگرمیاں شروع کی جاتی ہیں۔ یہ منصوبے سی ایف آر مینجمنٹ کمیٹی کے ذریعہ تیار کردہ ہیں جو 2007 کے درج فہرست قبائل اور دیگر روایتی جنگلات کے باشندوں  کے ضابطوں کے ضابطہ 4  کے تحت تشکیل کردہ ہیں۔
ریاستوں اور مرکز کے زیر انتظام خطوں سے ایسی کوئی رپورٹ نہیں ہے جس سے یہ ظاہر ہو کہ ایف آر اے 2006 اور پی ای ایس اے 1996 کے تحت آدیواسیوں اور جنگل میں رہنے والوں کے حقوق کو آب و ہوا میں منفی تبدیلی کی تخفیف کی کارروائی جیسے کہ شجرکاری کی وجہ سے پامال کیا جا رہا ہے۔
یہ معلومات آج لوک سبھا میں ماحولیات، جنگلات اور آب و ہوا میں تبدیلی کے وزیرِ مملکت جناب اشونی کمار چوبے نے فراہم کیں۔
ش ح۔ ع س ۔ ک
(Visitor Counter : 91
صدر جمہوریہ کا سکریٹریٹ
صدر جمہوریہ ہند نے قومی کارپوریٹ سماجی ذمہ داری ایوارڈس تقسیم کیے
نئی دہلی۔29؍اکتوبر۔ صدر جمہوریہ ہند جناب رام ناتھ کووند نے آج نئی دہلی میں قومی کارپوریٹ سماجی ذمہ داری ایوارڈس  تقسیم کیے۔ این سی ایس آر اے کمپنی اُمور کی وزارت کی جانب سے کارپوریٹ سماجی ذمہ داری کے شعبے میں دیے جانے والے غیرمعمولی تعاون کے اعتراف کی غرض سے تشکیل دیے گئے ہیں۔
اس موقع پر اظہار خیال کرتے ہوئے صدر جمہوریہ ہند نے کہا کہ انہیں اس امر کی خوشی ہے کہ سماج کے وہ طبقات جنہیں سب سے زیادہ امداد کی ضرورت ہے وہ سی ایس آر سرگرمیوں سے مستفید ہونے والے اہم استفادہ کنندگان میں شامل ہیں۔ انہوں نے کہا کہ اس لحاظ سے کارپوریشنوں نے قومی اہداف کے تئیں قابل قدر تعاون پیش کیا ہے۔ یہ ادارے قومی ترقی میں اپنا تعاون زیادہ سے زیادہ مساویانہ معاشرے کی تشکیل کے اہداف کے حصول کی کوششوں میں مددگار ہوکر دے رہے ہیں۔ انہوں نے ہمہ گیر پروجیکٹوں پر توجہ مرکوز کررکھی ہے جن کے توسط سے طویل المدت اثرات مرتب ہوں گے۔
صدر جمہوریہ ہند نے کہا کہ عام طور پر سی ایس آر پہل قدمیوں کو صحت عامہ، تعلیم، روزی روٹی، آبی تحفظ، صفائی ستھرائی اور فطری وسائل کے انتظام سے مربوط کرکے دیکھا جاتا ہے۔ انہوں نے توقع ظاہر کی کہ موجودہ دیرینہ چنوتیوں کو حل کرنے کیلئے تنوع کا راستہ اپنایا جائیگا اور سی ایس آر سرگرمیاں اس سلسلے میں ایک باقاعدہ راستہ نکالیں گی۔
صدر جمہوریہ ہند نے کہا کہ حکومت سی ایس آر کے سلسلے میں کافی حساس اور بیدار ہے اور اسے زیادہ مؤثر شکل میں دیکھنا چاہتی ہے ، ماہ ستمبر میں سی ایس آر سرگرمیوں کا دائرہ کار بڑھایا گیا تھا تاکہ تحقیقی کاموں سے جڑے ہوئے زیادہ سےزیادہ افراد کے زمرے کو اس کے تحت لایا جاسکے۔ تحقیق اور ترقیات پر یہ توجہ اختراع کاروں کو زبردست مدد فراہم کرے گی۔ انہوں نے کہا کہ یہ چیز اتنی ہی اہم ہے کہ کارپوریٹ کلچر میں سماجی بہبود کے پہلو کو بھی شامل کیا جائے۔ انہوں نے کارپوریٹ اداروں سے کہا کہ وہ اپنے ملازمین کو اس اعلیٰ خدمت کی جانب راغب کریں اور انہیں اس کے تئیں حساس بنائیں تاکہ وہ سماج کے حاشیے پر زندگی بسر کرنے والوں کی ضروریات کے تئیں حساس بن سکیں۔ انہوں نے کہا کہ یہ واحد قدم ایسا ہوگا جو عوام الناس کے مابین خیرسگالی پیدا کریگا اور وہ خوشحالی کے راستے پر گامزن ہوسکیں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ۔ ع ن
U-4811
(Visitor Counter : 48
نوجوانوں کے امور اور کھیل کود کی وزارت
نوجوانوں کے امور اور کھیل کی وزارت نے سال 2021 کے لیے تینزنگ نورگے نیشنل
ایڈونچر ایوارڈز کا اعلان کیا
صدر جمہوریہ ہند 30 نومبر 2022 کو ایوارڈ عطا کریں گے
نئی دہلی، 23نومبر، 2022/
اہم جھلکیاں:
- ایوارڈ حاصل کرنے والوں کو مورتیاں، سرٹیفکیٹ اور 15-15 لاکھ روپے کی انعامی رقم دی جائے گی۔
- یہ ایوارڈ چار زمروں میں دیا جائے گا، یعنی لینڈ ایڈونچر، واٹر ایڈونچر، ایئر ایڈونچر اور لائف ٹائم اچیومنٹ۔
حکومت ہند کی نوجوانوں کے امور اور کھیلوں کی وزارت، نے سال 2021 کے لیے "تینزنگ نورگے نیشنل ایڈونچر ایوارڈ"  کے نام سے قومی مہم جوئی ایوارڈز کا اعلان کیا ہے۔
یہ ایوارڈ چار زمروں میں دیا جاتا ہے، جن میں لینڈ ایڈونچر، واٹر ایڈونچر، ایئر ایڈونچر اور لائف ٹائم اچیومنٹ شامل ہے۔ اس سال سیکرٹری  کی سربراہی میں قومی سلیکشن کمیٹی تشکیل دی گئی۔ کمیٹی میں مہم جوئی کے شعبے سے تعلق رکھنے والے ماہر ارکان شامل تھے۔ کمیٹی کی سفارشات کی بنیاد پر اور مناسب جانچ پڑتال کے بعد، حکومت نے درج ذیل کو ایوارڈ دینے کا فیصلہ کیا ہے:
|
|
نمبر شمار
|
|
نام
|
|
زمرہ
|
|
1۔
|
|
محترمہ نینا ڈھاکڑ
|
|
لینڈ ایڈونچر
|
|
2۔
|
|
جناب شبھم دھننجے ون مالی
|
|
واٹر ایڈونچر
|
|
3۔
|
|
گروپ کیپٹن کنور بھوانی سنگھ سامیال
|
|
لائف ٹائم اچیومنٹ
ایوارڈ یافتگان 30 نومبر 2022 کو راشٹرپتی بھون میں دیگر اسپورٹس ایوارڈ یافتہ افراد کے ساتھ صدر جمہوریہ ہند سے اپنے ایوارڈ حاصل کریں گے۔ انہیں مورتی، سرٹیفکیٹس اور 15 -15 لاکھ روپے کی انعامی رقم دی جائے گی ۔
تینزنگ نورگے نیشنل ایڈوینچر ایوارڈز ہر سال مہم جوئی کے شعبوں میں لوگوں کی کامیابیوں کا اعتراف کرنے کرنے، نوجوانوں میں برداشت، خطرہ مول لینے، تعاون پر مبنی ٹیم ورک اور مشکل حالات میں فوری، تیار اور موثر اضطراب پیدا کرنے کی خاطر حوصلہ افزائی کے لیے دیا جاتا ہے اور اس کا مقصد مہم جوئی کی سرگرمیوں میں نوجوانوں کو شامل کرنے کے لیے ترغیب دینا ہے۔
متعلقہ لنکس:
https://pib.gov.in/PressReleaseIframePage.aspx?PRID=1830714
۔۔۔
ش ح ۔ و ا۔ ع ا ۔
U – 12867
(Visitor Counter : 71
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 113,68 کروڑٹیکے لگائے جاچکے ہیں جو کہ ایک بڑی حصولیابی ہے۔
سردست بھارت میں زیر علاج مریضوں کی تعداد 1,28,555 ہے، جوگذشتہ527 دنوں میں یہ سب سے کم تعداد ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.37 فیصد ہے،جو مارچ 2020 کےبعد سے سب سے کم ہے۔
شفایابیوں کی شرح سردست 98.28 فیصد ہے، جو مارچ 2020 سے اب تک کی سب سے زیادہ شرح ہے۔
گزشتہ 24 گھنٹوں کے دوران 12,134 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,38,73,890ہوگئی ہے۔
گذشتہ 24 گھنٹوں کے دوران 10,197مریض رو بہ صحت ہوئے ہیں۔
جانچ کے بعد متاثر پائے جانے والے مریضوں کی یومیہ شرح 2فیصدسے کم 0.82)فصد ) ہے، جو کہ گزشتہ 44 دنوں میں 2 فیصد سے بھی کم درج ہوئی ہے۔
جانچ کے بعد متاثرہ معاملات کی ہفتہ وار شرح  ، پچھلے 54 دنوں سے 2 فیصد سے بھی کم درج ہورہی ہے۔
اب تک کل 62.70کروڑ ٹیسٹ کئے جاچکے ہیں۔
وزارت دفاع
رکشا منتری نے فرانس کی دفاعی صنعت سے کہا ہے کہ وہ بھارت کو سامان کی تیاری کی اپنی بنیاد بنائے اور اس کی وسیع مارکیٹ نیز برآمدات کے امکانات سے فائدہ اٹھائے
نئیدہلی 10 اکتوبر۔رکشا منتری جناب راج ناتھ سنگھ نے کہا ہے کہ بھارت اورفرانس کا ارادہ ہے کہ وہ اپنے دفاعی صنعتی شراکتداری کو مستحکم بنانے کے طریقے تلاش کریں گے۔آج پیرس میں فرانس کی دفاعی صنعتوں کے چیف ایگزیکٹوافسران  سے خطاب کرتے ہوئے جناب راج ناتھ سنگھ نے فرانسیسی کمپنیوں سے کہا کہ وہ ٹکنالوجی کے استعمال کے ذریعہ بھارت کے جہاز سازی کے کارخانوں اور دفاعی پلیٹ فارموں کی جدید کاری کے لئے تعاون کریں ۔ انہوں نے ان کمپنیوں سے کہا کہ وہ بھارت کو دفاعی سازوسامان کی تیاری کی اپنی بنیاد بنائیں جو نہ صرف بھارت کی وسیع مارکیٹ کے لئے ہو بلکہ دوسرے ملکوں کو برآمدات کے لئے بھی مددگار ثابت ہو۔
جناب راج ناتھ سنگھ نے کہا :’’ ہم نے کاروبارکرنے کے عمل کو آسان بنانے میں بہتری کی خاطر اور معیشت کو سرمایہ کاری کے لئے کھولنے کی غرض سے خاطر خواہ اقتصادی اصلاحات کی ہیں ۔ وزیر اعظم جناب نریندر مودی کی قیادت میں ہماری حکومت نے دفاعی سیکٹر کو’ میک ان انڈیا ‘اقدام کے تحت بہت حد تک سامان تیار کرنے کے لئے کھول دیا ہے ۔
رکشا منتری جناب راج ناتھ سنگھ نے آزادی کے بعد سے سب سے بڑی ٹیکس اصلاحات کے طور پر پورے بھارت میں اشیا اور خدمات کے واحد ٹیکس پر عمل درآمد کی حیثیت سے ذکر کیا ہے ۔جناب سنگھ نے کہا :’’ ہم نے حال ہی میں اپنے کارپوریٹ ٹیکس میں خاطر خواہ کمی کی ہے۔ دفاع کے شعبے میں ’ میک ان انڈیا‘ کے لئے اگر ٹیکس کو مزید معقول بنانے کی ضرورت محسوس ہوئی تو اس پر بھی مناسب انداز سے غور کیا جائے گا۔ ‘‘
رکشا منتری نے ہندوستان میں منعقد ہونے والی دفاعی نمائشوں میں بڑی توانائی اورجوش وخروش کے ساتھ مسلسل شرکت کرنے پر فرانسیسی کمپنیوں کی تعریف کی ۔ انہوں نے فرانسیسی فرموں کو خاص طور پر مدعو کیا کہ وہ 5سے 8 فروری 2020 تک لکھنؤ میں ہونے والی دفاعی نمائش میں شرکت کریں ۔ انہوں نے کہا :’’ لکھنؤ قیمتی کلچر اور ورثے کا شہر ہے اور فرانس کے لوگ عظیم کلچروں کی بہت زیادہ تعریف کرنے والوں کے طورپر جانے جاتے ہیں ۔ لکھنؤ اترپردیش کی راجدھانی ہے ، جو نئے مواقع کی زمین بھی ہے ۔ ‘‘
رکشا منتری جناب راج ناتھ سنگھ نے شہری اورفوجی دونوں شعبوں میں بھارت میں ایئروانجنوں کی کافی تعداد میں ضرورت کو اجاگر کیا۔ انہوں نے فرانس کے او ای ایم ایس سے کہا کہ وہ حکومت سے حکومت کی سطح پر ایک ائیرو انجن کامپلیکس کو ترقی دینے کے امکانات پر غور کرنے کے لئے کہا اور یہ بھی کہا کہ فرانس کی کمپنیاں کم اجرت اورتکنیکی افراد ی قوت کی فراہمی کی وجہ سے بھارت سے کافی فائدہ اٹھاسکتی ہیں۔
فرانس میں بھارت کے سفیر جناب ونے کواترہ نے استقبالیہ خطبہ دیا۔وزارت دفاع کے ایڈیشنل سکریٹری جناب برون مترا نے بھی 2020 کی دفاعی نمائش کے بارے میں ایک مقالہ پیش کیا۔محکمہ دفاع کے سکریٹری ڈاکٹر اجے کمار نے بھی سی ای اوز سے خطاب کیا
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-4528
(Visitor Counter : 52
بجلی کی وزارت
بجلی اور این آر ای کے مرکزی وزیر نے ریاستوں کے ساتھ تھرمل پاور پلانٹس میں بلینڈنگ کے لئے کوئلے کی درآمد کی صورتحال کا جائزہ لیا
بجلی اور نئی اور قابل تجدید توانائی کے مرکزی وزیر جناب آر کے سنگھ نے آج ریاستوں کے ساتھ تھرمل پاور پلانٹس میں بلینڈنگ کے لئے کوئلے کی درآمد کی صورتحال کا جائزہ لیا۔ سکریٹری  جناب آلوک کمار، ریاستی حکومتوں اور بجلی پیدا کرنے والی کمپنیوں کے سینئر افسران غیر روایتی طور پر منعقدہ میٹنگ میں موجود تھے۔ وزیر موصوف نے بڑھتی ہوئی طلب کو پورا کرنے کے لئے گھریلو کوئلے کی سپلائی میں رکاوٹوں کے پیش نظرتھرمل پاور پلانٹس میں بلینڈنگ کے لئے کوئلے کی درآمد کی اہمیت کو اجاگر کیا۔ ریاستوں کو مشورہ دیا گیا کہ وہ بلینڈنگ کے مقصد کے لے کوئلے کی درآمد کا آرڈر دیں تاکہ اضافی کوئلہ مئی 2022 کے مہینے میں ہی پاور پلانٹوں تک پہنچ جائے۔ معزز وزیر نے کہا کہ گھریلو کوئلہ تمام پیداواری کمپنیوں کو کوئلہ کمپنیوں سے حاصل ہونے والے کوئلے کے تناسب سے فراہم کیا جائے گا۔ انہوں نے ریاستوںکو مزید مشورہ دیا کہ وہ اپنی کوئلے کی ضروریات کو پورا کرنے کے لیے کمپنیوں کی ملکیت والے کانوں سے پیداوار میں اضافہ کریں تاکہ لنکیج کوئلے پر بوجھ کو کم کرنے میں مدد ملے۔ انہوں نے اس بات پر زور دیا کہ ریاستیں اپنے پاور پلانٹوں میں کوئلے کی ضرورت کی کمی کو پورا کرنے کے لیے ریل-کم-روڈ  موڈ میں آف ٹیک کو یقینی بناتے ہوئے اپنے پاور پلانٹس کو کوئلے کی سپلائی کو یقینی بنانے کے لیے اقدامات کریں اور جو ریاستیں آر سی آر کوئلہ نہیں اٹھا رہی ہیں وہ کوئلہ غیر مختص کر کے دوسری ریاستوں کو پیش کیا جائے۔ اس طرح متعلقہ ریاستیں اپنے یہاں کسی بھی کمی اور اس کے نتیجے میں بجلی کی قلت کے لئے خود ذمہ دار ہوں گی۔
میٹنگ میں سی ای اے کے پیش کردہ اعداد و شمار کے مطابق، یہ نوٹ کیا گیا کہ تمل ناڈو اور مہاراشٹرا کی ریاستوں نے کوئلے کی درآمد کے لئے آرڈر جاری کئے ہیں۔ پنجاب اور گجرات ٹینڈروں کو حتمی شکل دینے کے ایڈوانس مرحلے میں ہیں جبکہ دیگر ریاستوں کو وقت پر اپنے پاور پلانٹس میں بلینڈنگ کے لئے کوئلہ درآمد کرنے کی خاطر اضافی کوششیں کرنے کی ضرورت ہے۔ راجستھان، مدھیہ پردیش کی ریاستیں ٹینڈر جاری کرنے جا رہی ہیں اور ہریانہ، اتر پردیش، مغربی بنگال، اڈیشہ اور جھارکھنڈ نے ابھی تک ٹینڈر جاری نہیں کیا ہے اور نہ ہی کوئی اہم کارروائی کی ہے۔ انہیں کوئلے کی درآمد کے لئے اور اپنے پاور پلانٹس کو کوئلے کی فراہمی کو یقینی بنانے کے لئے ضروری اقدامات کرنے کا مشورہ دیا گیا۔
آر سی آر کی صورتحال پر بھی غور کیا گیا اور جس میں آندھرا پردیش، کرناٹک، مدھیہ پردیش، مغربی بنگال، ہریانہ اور اتر پردیش کی جانب سے الاٹ شدہ کوئلہ اٹھانے کی پیش رفت تسلی بخش نہیں پائی گئی۔ ان ریاستوں کو مشورہ دیا گیا کہ وہ اس کوئلے کو اٹھانے میں تیزی لائیں۔ بصورت دیگریہ آر سی آر کوئلے دیگر ضرورت مند پیداوری کمپنیوں کو مختص کر دیا جائے گا۔
کامرس اور صنعت کی وزارتہ
سریش پربھونے ہند –ارجنٹینا بزنس فورم کے اجلاس سے خطاب کیا
نئیدہلی19فروری۔ کامرس وصنعت اور شہری ہوابازی کے امور کے مرکزی وزیر جناب سریش پربھو نے کہا ہے کہ ہند –ارجنٹینا باہمی مراسم کو مستحکم بنانے کا خواہشمند ہے کیونکہ ارجنٹینا، لاطینی امریکہ کے خطے میں ہندوستان کے اہم تجارتی شراکتدار کی حیثیت رکھتا ہے ۔ جناب سریش پربھو آج نئی دہلی میں ہند – ارجنٹینا کے اجلاس سے خطاب کررہے تھے۔ انہوں نے کہا کہ ہندوستان اور ارجنٹینا کے درمیان ایک دوسرے کے متعدد تکمیلی امور موجود ہیں ۔ دونوں ہی ممالک کو اعتراف ہے کہ تجارت اور باہمی معاشی مراسم کو موجودہ سطح سے بلند کرکے تازہ کار بنایا جانا چاہئے اور اس کے لئے دونوں ملکوں میں موجود پوشیدہ امکانات کوبروئے کا ر لایا جانا چاہئے۔
وزیر موصو ف نے اپنی تقریر میں آگے کہا کہ ہندوستان 2025 تک پانچ کھرب امریکی ڈالر کی معیشت بننے کے لئے ارجنٹینا کی کوششوں میں شراکتداری کرنا چاہتا ہے۔ انہوں نے کہا کہ کامرس اور صنعت کی وزارت نے ان بارہ اہم شعبوںکی شناخت کرلی ہے ، جن میں تین ارب امریکی ڈالر کے بقدر کی خدمات کی تجارت میں اضافہ کیا جاسکتا ہے ۔اس موقع پر وزیر موصوف نے انویسٹ انڈیا سے زور دے کر کہا کہ ارجنٹینا کے لئے خصوصی طریقے وضع کئے جانے چاہئیں ۔
اس موقع پر جناب سریش پربھونے بتایا کہ ارجنٹینا ایک بہت بڑا زراعتی ملک ہے اور ہندوستان فصل کی بوائی اور کٹائی پر آنے والے اخراجات میں بچت کے لئے ارجنٹینا کی مہارت سے فائدہ حاصل کرسکتا ہے۔ ہندوستان اور ارجنٹینا زراعت پر تبدیلی ماحولیات کے مضر اثرات کم کرنے کے لئے مل کر کام کرسکتے ہیں۔
جناب سریش پربھو نے اپنی تقریر میں مزید کہا کہ ہندوستان کی فارماسیوٹیکل مصنوعات کے معیاری اور کفایتی ہونے کا اعتراف پوری دنیا میں کیا جاتا ہے اور اس میدان میں دونوں ملکوں کے باہمی تعاون سے ارجنٹیناکے صارفین کو زبردست فائدہ پہنچ سکتا ہے ۔ ہندوستان ارجنٹینا کے فارما بازار کی ضرورتوں کی تکمیل کے لئے کفایتی قیمتوں پر معیاری جینرک دوائیں فراہم کرانے کی اہلیت رکھتا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-1069
(Visitor Counter : 38
وزارت سیاحت
سیاحت کی وزارت کے زیر اہتمام ‘دیکھو اپنا دیش’سیریز کے تحت ‘اُڈیشہ-بھارت کا اب تک کا بہترین راز’18ویں ویبی نار کا انعقاد
نئی دہلی ،13مئی2020: سیاحت کی وزارت کی جانب سے 12 مئی 2020ء کو ‘دیکھو اپنا دیش’ سیریز کے تحت ‘اُڈیشہ –بھارت کا اب تک کابہترین راز’ کے عنوان سے ویبی نار سیریز کا انعقاد کیا گیا، جس میں مندوبین کو اُڈیشہ کی جھلک کا احساس کرنے کا موقع حاصل ہوا۔ یہ ویبی نار ‘دیکھو اپنا دیش’ ویبی نار سیریز کے تحت اپنے سلسلے کا 18واں ویبی نار تھا۔
حکومت اُڈیشہ کے سکریٹری جناب وِشال دیو نے اپنے تعارفی کلمات میں اس پریزنٹیشن کے بارے میں بتایا ، جس میں ریاست اُڈیشہ کا تعارف کرایا گیا ہے اور اُڈیشہ سے متعلق کلیدی پرکشش نکات کو اُجاگر کیا، جس میں اُڈیشہ کی قدیم تہذیب، وہاں کے معروف مندر، کلنِگا فن تعمیر، طویل ساحلی علاقہ ، جس پر خوبصورت ساحل سمندر ، فنون، دستکاری، ثقافت، اُڈیشی ، گوتی پووا جیسی معروف اصناف رقص، جنگلات وغیرہ سے متعلق تفصیلات شامل تھیں۔ انہوں نے اُڈیشہ میں ایکو سیاحت سے وابستہ مقامات کو فروغ دینے کے سلسلے میں ریاست کی جانب سے کئے جارہے اقدامات کے بارے میں بھی مطلع کیا۔
ٹریول لنک پرائیویٹ لمٹیڈ کے مینجنگ ڈائرکٹر مسٹر بنجامن سائمن ، وراثت ہند کے معاون بانی جناب جیتو مشرا کی جانب سے سیاحت کی وزارت کے 18 ویں اجلاس کی پیشکش یعنی ویبی نار سیریز کی پیشکش پر روشنی ڈالی گئی اور اِن دونوں حضرات نے اُڈیشہ کی حیرت انگیز خصوصیات کے بارے میں بتایا، جو اپنی نوعیت کے لحاظ سے منفرد کشش رکھتی ہیں۔ ان میں قدیم کھنڈر اور اساطیری معبد ، وہاں کے قبائل، وہاں کی روایات، بدھسٹ ہیریٹج ، شاہی ورثے، وہاں کے جنگلات، مخاطری سرگرمیوں، ساحلی علاقوں اور سمندری نظاروں، خوبصورت مناظر، ثقافت، دستکاری، میلوں اور تیوہاروں جیسے پہلو شامل تھے۔
ویبی نار کے دوران بھترکنکا وائلڈ لائف سینکچووری، اُدے پور ساحل، منگلا جوڑی-منفرد دلدل، ستپدا، چلیکا جھیل کا بھی ذکر آیا ، جو منفرد ڈولفن کے لئے مشہور ہے، سملی پل نیشنل پارک، ڈیبری گڑھ، نیشنل پارک، ہیرا کُڈ میں واقع ایکو ٹورزم سائٹ، جھرنوں، خاموش وادی، گورج، ڈیرنگ باڈی نیچر کیمپ، مہاندی گورج، بھیٹنوئی ساحل مقامات، قبائلی ہیریٹیج، فنون اور صناعی ، ملبوسات، اصناف رقص، میلوں اور کھانوں کی بھی بات کی گئی۔
سیاحت کی وزارت کا مقصد یہ ہے کہ ویبی نار سیریز کے تحت بھارت کے مختلف سیاحتی مقامات کے تئیں بیداری کو فروغ دیا جائے۔ ان میں نسبتاً کم معروف مقامات اور معروف مقامات کے نسبتاً کم معروف مقامات کی ترویج و اشاعت بھی شامل ہے۔ جن افراد نے ویبی ناروں کے اس سلسلے کو ابھی تک ملاحظہ نہیں کیا ہے، وہ اگر چاہیں تو درج ذیل ویب سائٹ پر ویبی نار کے ان اجلاسات کو ملاحظہ کرسکتے ہیں۔ https://www.youtube.com/channel/UCbzIbBmMvtvH7d6Zo_ZEHDAسیاحت کی وزارت حکومت ہند کے سوشل میڈیا پر بھی یہ اجلاسات دستیاب ہیں۔
ویبی نار سیریز کے تحت آئندہ اہتمام یعنی ایپی سوڈ 14 مئی 2020ء کو صبح گیارہ بجے ‘میسور:کرناٹک کا صناعی کا کارواں’ کے عنوان سے منعقد ہوگا اور مندوبین اس ویبی نار میں درج ذیل ویب سائٹ پر رجسٹریشن کے ذریعے شریک ہوسکتے ہیں۔ https://bit.ly/MysuruDAD
سائنس اور ٹیکنالوجی کی وزارت
آسام کی دیہی خواتین نے کووڈ 19 سے نمٹنے کےلیے ہاتھوں کو جراثیم سے مبرا بنانے والا محلول اور گھر میں تیار ماسک بنایا
سی ایس آئی آر شمال مشرقی انسٹی ٹیوٹ برائے سائنس و ٹیکنالوجی واقع جورہاٹ کے تحت کام کرنے والے دیہی خواتین سے متعلق ٹیکنالوجی پارک، جسے سائنس و ٹیکنالوجی کے محکمے کے تحت ایف ای ای ڈی ڈویژن کی حمایت حاصل ہے، نے دیہی خواتین کو مختلف النوع مصنوعات مثلا ہینڈ سینی ٹائزر یعنی ہاتھوں کو جراثیم سے مبرا بنانے والا محلول، گھر میں تیار ماسک اور چھوت سے مبرا بنانے والے محلول کی تیاری کے کام میں لگایا ہے۔ یہ تمام تر مصنوعات علاقے میں کووڈ 19 سے نبردآزمائی کے لیے کی جانے والی کوششوں میں مدد فراہم کرنے کی غرض سے قرب وجوار کےکنبہ اراکین اور نادار عوام میں مفت تقسیم کی جائیں گی۔
ڈی ایس ٹی کے سکریٹری پروفیسر آسو توش شرما نے کہا ہے کہ کووڈ19 جیسی چنوتی کا سامنا کرنے کے لیے مضبوط سماجی اشتراک اور شراکت داری اور حمایت درکار ہے۔ موجودہ منظر نامے میں اپنی مدد آپ کرنے والے گروپ اور سماج کی خدمت کے لیے وقف غیرسرکاری تنظیمیں یعنی این جی اوز بیداری پھیلانے، متعلقہ حل متعارف کرانے، نسبتا کم ٹیکنالوجی کی حامل اشیا مثلا ماسک اور جراثیم سے پاک کرنے والے محلول تیار کرنے اور ان کی تقسیم میں مدد فراہم کرنے کے لیے معقول ذریعہ ثابت ہوسکتے ہیں۔
اس خطے کی دیہی خواتین کو روایتی گمچھا  سے گھر کے اندر ماسک تیار کرنے کی تربیت آرڈبلیو ٹی پی جورہاٹ کی جانب سے فراہم کی گئی۔ ہوم میڈ ماسک کی ڈیزائن کو حتمی شکل دی گئی ہے۔ تقریبا 150 گمچھے خریدے گئے اور دو سلائی مشینوں کے انتظام کیا گیا۔ 
تجویز رکھی گئی ہے کہ خواتین کو 15 روپے فی ماسک کے لحاظ سے ادائیگی کی جائے گی۔ اس کے علاوہ چھوت سے پاک کرنے والے محلول کی 200 لیٹر مقدار بھی فراہم کی جارہی ہے۔ محلول یعنی چھوت سے مبرا کرنے والے مواد کی تیاری کے لیے جن چیزوں کی ضرورت ہوتی ہے، ان میں ڈیٹال، ایتھانول، گلیسرین اور دیگر ضروری تیل شامل ہیں اور ان سب کو فراہم کیا گیا ہے۔ چھوت سے مبرا بنانے والے محلول کو قرب وجوار کے گاؤں میں کنبہ اراکین اور نادار افراد میں مفت تقسیم کیا جائے گا۔
آر ڈبلیو ٹی پی کی خواتین کو 24 مارچ کو کلوزنگ ڈاؤن سے قبل ہی تربیت فراہم کردی گئی تھی۔ مندوب خواتین نے تقریبا 50 لیٹر ہینڈ سینی ٹائزر تیار کیا۔ 60 خواتین اور ان کے کنبہ اراکین میں مندوبین میں 160 لیٹر رقیق چھوت سے مبرا بنانے والی اشیا تقسیم کی جاچکی ہیں۔ آرڈبلیو ٹی پی نے عوام کو کورونا وائرس سے خبردار کرنے اور موجودہ صورت حال میں اپنائے جانے والے حفظ ماتقدم کے اقدامات کے بارے میں بتانے کے لیے پوسٹر اور پمفلٹ یعنی کووڈ19 کیا کریں اور کیا نہ کریں، آسامی زبان میں تیار کیے ہیں۔
مزید تفصیلات جاننے کےلیے درج ذیل افراد سے رابطہ قائم کریں:
جناب جتن کلیٹا پرنسپل سانئٹسٹ، سی ایس آئی آر- این ای آئی ایس ٹی، جورہاٹ،
ای میل: kalitajk74[at]gmail[dot]com,
موبائل نمبر: 91-9435557824
ڈاکٹراندوپوری سائنٹسٹ،‘ ایف ڈی ایس ٹی ’
ای میل: indub.puri[at]nic[dot]in
موبائل نمبر: 9810557964
۔۔۔۔۔۔۔۔۔۔۔
U- 1662
(
ہنر مندی کے فروغ اور صنعت کاری کی وزارت
کووڈ۔19 کے محاذی کارکنان کیلئے حسب تقاضہ کریش کورس
نئی دہلی 23 جولائی 2021: ہنرمندی کے فروغ اور صنعت کی وزارت نے 18.06.2021 کو پی ایم کے وی وائی 3.0 کے مرکزی جزو کے تحت 'کووڈ کے محاذی کارکنان کے لئے حسب تقاضہ کریش کورس پروگرام' شروع کیا ہے۔ اس کورس کا مقصد ملک بھر میں تقریبا ایک لاکھ کووڈ جاں بازوں کو صحت سے متعلق روزگار کے کرداروں کے علاوہ مائع میڈیکل آکسیجن  کو لانے لے جانے کے لئے تقریبا 2,800 ڈرائیوروں کو تربیت فراہم کرنا ہے۔ اس پروگرام کے مقاصد صحت کی دیکھ بھال کرنے والے ہنر مند کارکنوں کی مانگ میں ہونے والے اضافے سے نمٹنا ، صحت کی دیکھ بھال کرنے والے پیشہ ور لوگوں کا بوجھ کم کرنا اور ملک میں بروقت صحت کی دیکھ بھال کی خدمات فراہم کرنا ہے۔
کسٹمائزڈ کریش کورس نوجوانوں کو بلا معاوضہ تربیت کے ذریعہ ہنر مند بننے، سند یافتہ بننے اور با اجرت ملازمت پانے کے مواقع فراہم کرے گا۔ اس پروگرام کے تحت، صحت کی دیکھ بھال کے چھ کاموں میں تربیت دی جارہی ہے، یعنی بنیادی نگہدارانہ معاونت، خانگی دیکھ ریکھ مین معاونت ، ایڈوانس دیکھ ریکھ میں معاونت، جانچ کے نمونے جمع کرنے میں معاونت، ہنگامی نگراں معاونت اور میڈیکل سازوسامان مہیا کرنے میں معاونت۔ تربیت کی مدت 144 گھنٹے سے 312 گھنٹے تک ہوتی ہے۔
تازہ ہنرمندی کے تحت 21 دن کی تھیوری پر مبنی کلاس روم کی تربیت فراہم کی جاتی ہے۔ اس کے بعد تقریبا 90 دن کی ملازمت کی تربیت  صحت کی سہولیات گاہوں جیسے صحت مراکز، اسپتالوں، تشخیصی سہولیات گاہوں، جانچ کے نمونہ جمع کرنے والے مراکز وغیرہ میں فراہم کی جاتی ہے۔
اضافی ہنرمندی کے تحت مذکورہ بالا چھ ملازمتوں کے سلسلے میں ایک برج کورس کے طور پر تربیت تقریبا-ایک ہفتہ کی مدت ہوتی ہے۔
رقیق میڈیکل آکسیجن کو لانے لے جانے کی ڈرائیوروں کی تربیت کی مدت 217 گھنٹے / 27 دن ہے۔ خطرناک کیمیکل کے ساتھ ساتھ رقیق میڈیکل آکسیجن لانے لے جانے میں ایچ ایم وی لائسنس ہولڈر ڈرائیوروں کی خصوصی تربیت کے ساتھ ساتھ رقیق میڈیکل آکسیجن لانے لے جانے کے دوران ’دفاعی ڈرائیونگ‘ پر بھی توجہ مرکوز کی جائے گی۔
کسٹمائزڈ کریش کورس پروگرام پر276 کروڑروپے کے مالی اخراجات آئیں گے۔وزارت اس پروگرام کو کامیاب بنانے میں اسپتالوں، میڈیکل کالجوں، نرسنگ ہومز، تشخیصی مراکز وغیرہ کے نیٹ ورک کو شامل کرنے کی کوششیں کر رہی ہے۔
ہنرمندی کے فروغ اور صنعت کے مرکزی وزیر جناب دھرمیندر پردھان نے آج راجیہ سبھا میں ایک تحریری جواب میں یہ معلومات دیں۔
سٹرک ٹرانسپورٹ اور شاہراہوں کی وزارت
وزیر اعظم تمل ناڈو میں کل 5010 کروڑ روپے کے شاہراہوں سے متعلق پروجیکٹوں کا افتتاح کریں گے اور سنگ بنیاد رکھیں گے
نئی دہلی،05 مارچ2019؍وزیر اعظم جناب نریندر مودی کل تمل ناڈو میں 5010 کروڑ روپے کے قومی شاہراہوں سے متعلق 5 پروجیکٹوں کو قوم کے نام وقف کریں گے اور سنگ بنیاد رکھیں گے۔
وزیر اعظم ویلور، تھروونا ملائی اور ویلوپورم اضلاع میں پڑنے والے قومی شاہراہ-38 کے 122 کلو میٹر طویل سیکشن کی دوہری کاری اور تروپور ضلع میں قومی شاہراہ -381 کے 32 کلو میٹر طویل سیکشن کی 4لین کاری کو قوم کے نام وقف کریں گے۔
وزیر اعظم ویلو پورم، کڈالور، اریالور اور تھنجاوُر اضلاع میں قومی شاہراہ-36 کے 116.5 کلو میٹر طویل وکراونڈی-سیتھیاتھوپ-چولاپورم-تھنجاوُر سیکشن کو 4 لین میں تبدیل کئے جانے کے کام ، کانچی پورم اور ویلور اضلاع میں قومی شاہراہ -48 کے 36 کلومیٹر طویل کریپٹئی-ولاجپیٹ سیکشن کو 6 لین میں تبدیل کرنے کے کام کا سنگ بنیاد رکھیں گے۔ وزیر اعظم ویلور ضلع میں قومی شاہراہ -75 پر موجودہ گڈیاتھم بائی پاس اور ویلور بائی پاس کے موجودہ کیریج وے کو مضبوط کرنے اور فٹ پاتھ سمیت 2 لین والی سڑک کی تعمیر کے کام کا بھی سنگ بنیاد رکھیں گے۔
ان پروجیکٹوں سے کئی طرح کے فائدے ہوں گے، جن میں کاربن کے اخراج میں کمی، تیز اور محفوظ سفر ، سفر میں لگنے والے وقت میں کمی اور ایندھن کی بچت جیسے فوائد شامل ہیں۔
م ن۔م م۔ن ع
U: 1399
(Visitor Counter : 45